Թանգարանը տարիների ոդիսական անցնելով, վերջապես գտավ իր անվանն ու կոչումին արժանի հարկ ու տարածք: Շուրջ երկու տասնամյակ թանկարժեք էքսպոնատները գտնվում էին խոնավ նկուղներում ու առանց խնամքի: Թանգարանին մի հասցեից մյուսը "հրավիրելով", ի վերջո տեղ էին տվել պարսկական Կապույտ մզկիթի տարածքում: Աշխարհի հնագույն քաղաքներից մեկի պատմության թանգարանը արհամարված էր պատկան մարմինների կողմից: Երևանի քաղաքապետարանի նոր շենքը նախագծելիս, հատուկ թանգարանի համար սրահներ հատկացվեցին և շենքի շահագործումից կարճ ժամանակ հետո թանգարանը լուսավոր ու մայրաքաղաքին արժանի հասցե ու պայմաններ ունեցավ: